projecte-aina/catalan_government_crawling huggingface dataset:
Les escoles agràries incorporaran aquest curs 2020-2021 nou efectius més, dels quals tres són del cos superior de l'administració, un del cos de titulació superior, de l'especialitat d'enginyeria de forest, un del cos de titulació superior, de l'especialitat de veterinària, tres del cos de diplomatura, especialitat enginyeria tècnica forestal, i un del cos de gestió d'administració.
Aquest increment de personal s'emmarca en el Programa temporal de mesures extraordinàries per al curs 2020-2021 per a les escoles agràries en el marc de la pandèmia per la Covid-19, aprovat avui pel Govern.
La finalitat del Programa és garantir el dret a l'educació i a una formació de qualitat i segura, fent que l'obertura de les escoles agràries i el curs escolar 2020-2021 es desenvolupin amb la màxima normalitat possible, en l'escenari de la situació d'emergència educativa, i d'acord amb el Pla d'actuació per al curs 2020-2021 per a centres educatius en el marc de la pandèmia per Covid-19.
Les tasques que exerceixen el personal contractat en el marc del Programa són les pròpies del cos i l'especialitat d'adscripció en cada cas, vinculades a l'adopció de mesures com el desdoblament de grups i la formació a distància que garanteixin l'educació en l'actual context de crisi educativa de la Covid-19.
La durada d'aquest Programa és per a tot el curs 2020-2021, de l'1 d'octubre de 2020 al 31 d'agost de 2021.
Pel que fa les necessitats de personal d'aquest Programa, seran cobertes mitjançant els sistemes de provisió previstos en la normativa vigent i de les previsions contingudes en l'Acord del Govern vigent sobre nomenaments i contractacions de personal temporal en l'àmbit de l'Administració de la Generalitat de Catalunya i el seu sector públic.
El finançament d'aquest Programa anirà a càrrec des Fons Covid-19 generats a la secció pressupostària corresponent al Fons de Contingència i estarà condicionat a la disponibilitat pressupostària.
El Servei Català de Trànsit (SCT) informa que des de l'1 de gener fins al 30 de setembre d'aquest any, 83 persones han mort en 75 accidents mortals a les carreteres catalanes.
Això suposa un descens del 39% en el nombre de víctimes mortals respecte al mateix període de l'any passat, en el qual van perdre la vida 136 persones.
Pel que fa a la xifra d'accidents mortals, hi ha hagut un descens del 42% respecte al 2019.
En comparació amb el 2010, any de referència per al compliment dels objectius europeus, les víctimes mortals a la xarxa viària interurbana de Catalunya s'han reduït un 54,6%, atès que fa una dècada havien perdut la vida 183 persones en el mateix període.
S'ha de tenir en compte que l a reducció de la sinistralitat s'ha produït en un context marcat pel descens de la mobilitat arran de les restriccions decretades per frenar la propagació de la COVID-19.
Pel que fa als col·lectius vulnerables, fins al 30 de setembre han mort 17 motoristes, 5 ciclistes i 7 vianants, mentre que en el mateix període de l'any passat havien mort 39 motoristes, 7 ciclistes i 10 vianants.
A banda, cal destacar que aquest any hi ha un repunt en el nombre de víctimes mortals en els vehicles pesants, amb 7 morts respecte als 6 del mateix període del 2019, i en les furgonetes, amb 10 víctimes mortals enguany pels 8 de l'any passat.
Davant d'això, Trànsit recorda la importància del manteniment dels vehicles i demana també als professionals del transport que, sobretot en trajectes de llarg recorregut, s'aturin almenys cada dues hores.
Es manté també la tendència a l'alça dels accidents mortals amb un únic vehicle implicat.
Enguany fins al 30 de setembre, 33 dels 75 accidents mortals han ocorregut amb un sol vehicle, el que suposa el 44% del total de sinistres, mentre que l'any passat en el mateix període aquest tipus d'accidents suposaven el 36% de la sinistralitat mortal.
Si analitzem les morts per tipus de dia de la setmana, observem que 44 de les 83 víctimes mortals registrades, un 53%, són en cap de setmana o festiu.
Tenint en compte aquesta dada, des de l'SCT es demana responsabilitat en els desplaçaments d'oci i evitar un relaxament en la conducció tant pel que fa a l'atenció i l'ús del mòbil, com a l'excés de velocitat, l'ús del cinturó i el consum d'alcohol i altres drogues.
Pel que fa a demarcacions, a les quatre hi ha hagut una reducció de les víctimes mortals respecte a l'any passat.
Les majors disminucions es registren a Barcelona i Tarragona, amb una caiguda del 46,7% i el 39,4%, respectivament, en comparació amb el 2019.
A Lleida, el descens és del 23,8%, mentre que a Girona és del 31,8%.
Tanmateix, si es compara amb el 2010, aquesta darrera demarcació registra la reducció més important, del 70%.
La Comissió territorial d'urbanisme de Lleida, presidida pel secretari de l'Agenda Urbana i Territori, Agustí Serra, ha aprovat avui projectes d'impuls de l'activitat econòmica i de millora i ampliació d'equipaments docents i assistencials a l'Urgell i al Segrià.
Així, ha donat l'aprovació definitiva a la modificació de planejament que permetrà ampliar la Cooperativa de la Fuliola (Urgell) i mantenir un taller de reparació de maquinària agrícola.
La modificació implica diversos canvis de classificació de sòls on el planejament municipal, de 2003, preveia desenvolupaments que no s'han arribat a dur a terme.
Aquests sòls s'aprofitaran ara per possibilitar l'ampliació de les activitats econòmiques existents.
El canvi afecta tres àmbits del municipi de la Fuliola que sumen una superfície total de 141.921 m 2:
També en aquest mateix àmbit, es crea un nou sector, amb 4.035 m 2 per a usos industrials, a continuació de l'actual zona industrial.
Per tant, contribuirà a impulsar l'activitat econòmica del municipi concentrant el consum de sòl i evitant la dispersió.
Àmbits de la Fuliola afectats per la modificació.
La Comissió ha aprovat definitivament aquesta modificació de planejament, considerant que s'adequa a les necessitats de creixement de l'activitat econòmica del municipi, minimitzant la dispersió del sòl.
No obstant, condiciona la seva entrada en vigor a la presentació d'un text refós amb algunes especificacions de caràcter tècnic.
D'altra banda, s'ha aprovat la modificació del planejament municipal de Tàrrega (Urgell) per guanyar 3.916 m 2, que permetran la construcció de pistes esportives per donar servei a l'Institut Alfons Costafreda i per a la futura ampliació de l'Escola de Capacitació Agrària.
Els terrenys ja formaven part dels equipaments contigus a l'Institut i eren de titularitat pública, però estaven qualificats simplement com a equipament comunitari.
La modificació aprovada els assigna específicament la categoria d'equipament docent.
Finalment, la Comissió ha emès informe favorable a l'ampliació de la residència per a gent gran Sant Roc, a Vilanova de la Barca (Segrià) amb sis dormitoris més.
L'actuació consisteix en construir 259 m 2 de sostre addicionals sobre una terrassa existent, situada a la planta primera de l'edifici.
Es completa arreu del país l'alliberament de la banda de freqüències que ha de permetre el desplegament de les futures xarxes de telecomunicacions 5G.
Per continuar veient tots els canals de la TDT caldrà haver fet les adaptacions necessàries a l'antena i resintonitzar el televisor.
Aquesta mesura, dotada amb 9 milions d'euros, està destinada als mitjans afectats per la crisi de la Covid-19.
Observatori de la Comunicació a Catalunya (InCom-UAB)
Observatori de la Producció Audiovisual.
Aquesta mesura, dotada amb 9 milions d'euros, està destinada als mitjans afectats per la crisi de la Covid-19.
El Govern, mitjançant del Departament de la Presidència, posa en marxa una línia de crèdit per facilitar la liquiditat de les empreses editores de mitjans de comunicació, molt malmesa pels efectes de la pandèmia de la Covid-19.
Aquesta línia de crèdit, que es vehicula a través de l'Institut Català de Finances, està dotada amb 9 milions d'euros i s'hi podran acollir les empreses editores de mitjans de comunicació que anualment sol·liciten a l'Administració subvencions estructurals per al seu funcionament.
Els mitjans podran sol·licitar els imports que habitualment reben de les línies de subvenció com a bestreta de subvencions futures.
D'aquesta manera, podran millorar la seva disponibilitat de tresoreria.
Les empreses s'hauran de comprometre a mantenir llocs de treball.
Els imports que es podran sol·licitar seran d'entre 10.000 i 700.000 euros per mitjà de comunicació, retornables en dos anys, i a un interès d'euribor a 12 mesos més un 3%, sense comissions.
Per continuar veient tots els canals de la TDT caldrà haver fet les adaptacions necessàries a l'antena i resintonitzar el televisor.
A partir del 30 de setembre, els canals de la TDT que s'han vist afectats pels canvis del Segon Dividend Digital ja només es podran sintonitzar en les seves noves freqüències.
Per tal de veure correctament tots els canals de la TDT un cop es produeix l'apagada dels canals antics, caldrà haver efectuat les adaptacions necessàries a l'antena i haver resintonitzat el televisor.
Hi ha vuit comarques, que representen prop del 70% de la població de Catalunya, on no s'ha produït cap canvi de freqüències i, per tant, no serà necessari fer res per poder continuar veient tots els canals.
Es tracta de l'Alt Penedès, l'Anoia, el Baix Llobregat, el Barcelonès, el Garraf, el Maresme, el Vallès Occidental i el Vallès Oriental.
A la resta de comarques, les comunitats de veïns dels edificis que tenen antena comunitària i que encara no hi hagin fet les adaptacions necessàries hauran de contactar amb un instal·lador homologat.
Les llars amb antena individual, en canvi, només caldrà que resintonitzin el televisor.
El procés de canvis de canal de la TDT del Segon Dividend Digital finalitzarà definitivament el 31 d'octubre, segons estableix el Reial decret-llei 23/2020, de 23 de juny, després que la data prevista inicialment s'hagués de posposar per la situació excepcional provocada per la crisi del Covid-19.
El 30 de setembre, però, és la data que marcarà l'apagada de les freqüències antigues que encara s'estaven emetent en simulcast, és a dir simultàniament en la freqüència antiga i la nova, a través de nombrosos centres emissors.
A més, durant tot el període del procés d'alliberament de freqüències, els centres emissors afectats amb un abast de cobertura més limitada estan subjectes a un canvi de canal directe, és a dir sense cap període de simultaneïtat d'emissions entre el canal a canviar i el nou canal assignat.
Al mateix temps que s'encén el nou canal s'apaga l'antic.
El procés havia d'estar finalitzat el 30 de juny a tota la Unió Europea, però degut a les mesures de seguretat establertes durant l'emergència sanitària es van haver de posposar molts dels treballs de canvi de canal previstos, que es van tornar a reprendre el passat 1 de juny.
Podeu consultar la nova previsió de dates per a cada centre emissor al Mapa comarcal de canvis de freqüències i previsió de dates pel Segon Dividend Digital, i tota la informació actualitzada sobre el Segon Dividend Digital a Catalunya a l'apartat corresponent d'aquest web.
Es completa arreu del país l'alliberament de la banda de freqüències que ha de permetre el desplegament de les futures xarxes de telecomunicacions 5G.
El Segon Dividend Digital s'ha completat a Catalunya amb l'apagada arreu del país de tots els canals de la TDT que encara emetien en la banda de freqüències reservada pel desplegament de les futures xarxes 5G.
Durant bona part d'aquest procés, que es va iniciar el 14 de novembre de 2019, s'havia mantingut l'emissió dels canals en les freqüències antigues simultàniament amb les noves en la majoria de centres emissors, per donar temps a tota la ciutadania a fer les adaptacions necessàries a les antenes i als seus aparells de televisió.
El 30 de setembre ha finalitzat aquest període de simulcast, i després de completar l'apagada dels canals en totes les freqüències que calia alliberar, el Segon Dividend Digital es dóna per completat a Catalunya.
En cas que hi hagi ciutadans i ciutadanes de les comarques on hi ha hagut canvis de freqüències que encara no han fet les adaptacions necessàries a l'antena i el televisor, aquests hauran deixat de veure alguns canals de TDT.
Un cop portin a terme aquestes actuacions tornaran a veure'ls amb normalitat.
Recordem que les comunitats de veïns dels edificis que tenen antena comunitària han de contactar amb un instal·lador homologat, mentre que les llars amb antena individual només caldrà que resintonitzin el televisor.
Per obtenir més informació sobre el Segon Dividend Digital es pot consultar l'apartat dedicat al Segon Dividend Digital d'aquest mateix web o bé trucar al 012.
El 30 de setembre ha finalitzat el període de simulcast, i els canals de TDT ja només es poden veure en les noves freqüències.
Es completa arreu del país l'alliberament de la banda de freqüències que ha de permetre el desplegament de les futures xarxes de telecomunicacions 5G.
Per continuar veient tots els canals de la TDT caldrà haver fet les adaptacions necessàries a l'antena i resintonitzar el televisor.
Aquesta mesura, dotada amb 9 milions d'euros, està destinada als mitjans afectats per la crisi de la Covid-19.
Els canals d'Emissions Digitals de Catalunya ja només es podran sintonitzar en la seva nova freqüència a tot Catalunya a partir del 30 de juny.
El procés, que s'havia d'acabar el 30 de juny, s'ha vist afectat per la situació excepcional provocada pel Covid-19 i s'allargarà uns mesos més.
La Direcció General de Mitjans de Comunicació ha actualitzat el mapa comarcal de la TDT, fent-lo accessible i incloent els nombrosos canvis de canal derivats del Segon Dividend Digital.
Després de l'aturada dels treballs degut a la situació d'emergència sanitària, s'han programat noves dates per completar els canvis de canal previstos.
El Consell de l'Audiovisual de Catalunya ha publicat la segona edició especial del BIAC amb motiu de la crisi sanitària pel coronavirus.
A partir del 15 de maig els canals d'Emissions Digitals de Catalunya només es podran sintonitzar en la nova freqüència en més d'un centenar de muncipis.
El termini, que va començar el passat 23 d'abril, s'allargarà fins el 25 de maig per tal que, tot i l'alteració de l'activitat habitual, les empreses editores i els mitjans audiovisuals puguin presentar les sol·licituds a temps.
Les sol·licituds de subvencions per al desenvolupament d'iniciatives que contribueixin al foment del periodisme i a l'enfortiment de l'espai català de comunicació es podran presentar entre l'11 i el 29 de maig.
Les sol·licituds de subvenció es podran presentar telemàticament entre el 23 d'abril i el 14 de maig.
Els ajuts es convocaran quan es pugui garantir que la situació excepcional creada per l'emergència sanitària no obstaculitzarà el correcte suport als sol·licitants
Els treballs s'ajornen per garantir la correcta recepció de la TDT durant la crisi sanitària.
L'Ajuntament disposava fins ara d'una adjudicació provisional.
El president de la Generalitat, Jordi Pujol, va fer entrega dels primers Premis Nacionals de Comunicació, llavors Premis Nacionals de Radiodifusió, de Televisió i de Telecomunicacions, el 4 d'octubre de 1999 al Saló Sant Jordi del Palau de la Generalitat.
També van participar en l'acte el conseller de la Presidència, Xavier Trias, el secretari general de la Presidència, Joaquim Triadú, i el director general de Radiodifusió i Televisió, Jordi Alvinyà.
El Jurat estava integrat per: Gabriel Ferraté, Joan Majó, Florenci Bach, Salvador Alsius, Josep Maria Casasús, Josep Gifreu, Antoni Elias, Lluís Jofre, Rosa Franquet, i Rafael Xambó.
Els guardonats dels primers Premis Nacionals de Radiodifusió, de Televisió i de Telecomunicacions van ser EAJ-1 Ràdio Barcelona, Media Park i el Consorci Localret.
Per la seva qualitat d'emissora degana a Catalunya i a Espanya.
Per la seva activitat en la producció audiovisual i d'impuls per a la vertebració d'un teixit industrial d'aquest sector a Catalunya.
Per l'acord assolit entre la gran majoria dels municipis catalans per impulsar, de forma territorialment equilibrada i administrativament coordinada, la implantació del cable a tot Catalunya, fet que no té parió a la resta de l'Estat ni d'Europa
Durant la sessió, que tindrà lloc el dimarts 7 de maig, es parlarà de diversos recursos pels educadors per tal d'abordar les diferents variants de desinformació.
La jornada, organitzada pel CIC, tindrà lloc el dimarts 30 d'abril al Col·legi de Periodistes de Catalunya.
El termini de presentació de sol·licituds és del 8 al 30 d'abril, ambdós inclosos.
Els guardons es lliuraran el dia 8 de juny a la Jonquera.
El termini de presentació de sol·licituds comença el 28 de març i s'allargarà fins el 17 d'abril.
L'objecte del Premi és fomentar el coneixement de les realitats de l'Espai Català Transfronterer mitjançant articles, reportatges o documentals.
Els ajuntaments d'Abrera, Alp, Argentona, Premià de Dalt, Ripollet, Sarrià de Ter, Solsona, Tortosa i Viladecavalls disposaven fins ara d'una adjudicació provisional.
El Premi valora les bones pràctiques en el tractament de la diversitat cultural i les migracions en els mitjans audiovisuals de Catalunya, que poden presentar els seus programes fins al 30 d'abril.
TV3 recull quatre dels guardons durant la 24a edició dels Premis organitzats per l'Associació de Consumidors de Mitjans Audiovisuals de Catalunya.
La jornada vol contribuir a enfortir les sinergies entre les universitats i el món laboral per tal de millorar els programes formatius.
Els guardons valoren els programes de la ràdio en català i la feina dels seus professionals.
Després de la impossibilitat de celebrar-los el 2017 com a conseqüència de l'aplicació de l'article 155 per part de l'Estat, es reprèn l'entrega anual d'aquests premis que reconeixen la feina dels mitjans de comunicació i reforçen l'espai de comunicació nacional
Els canals de TDT comencen a emetre per les noves freqüències el 5 de febrer en una quarantena de centres emissors que cobreixen més de 200.000 habitants.
L'informe biennal, coordinat per l'Institut de la Comunicació (InCom-UAB), ha rebut el suport de la Generalitat des de la seva primera edició l'any 2000.
Els ajuntaments d'aquestes poblacions disposaven fins ara d'una adjudicació provisional per poder emetre.
En els cas dels infants i adolescents que han migrat sols convindria no donar la dada de la nacionalitat si no és rellevant per a la informació i utilitzar alternatives a l'acrònim MENA, sobretot en notícies amb connotacions negatives.
El cap de l'Executiu, acompanyat de la consellera de la Presidència, ha lliurat aquest dimecres els Premis Nacionals de Comunicació 2019.
El Segon Dividend Digital s'inicia aquest dijous 14 de novembre a Catalunya, i s'anirà completant de manera progressiva durant els pròxims mesos.
El lliurament dels guardons tindrà lloc el proper 13 de novembre al Palau de la Generalitat en un acte presidit pel president Quim Torra.
S'obre un període de consulta pública prèvia a l'elaboració de l'avantprojecte de llei de modificació de la Llei 22/2005, de 29 de desembre, de la comunicació audiovisual de Catalunya (LCAC).
Durant la Jornada, que tindrà lloc aquest divendres 5 de juliol al Col·legi de Periodistes de Catalunya, també es lliuraran els Premis per a la Diversitat en l'Audiovisual.
La taula rodona 'Comunicar amb perspectiva de gènere' ha posat el focus sobre la necessitat de revertir la invisibilització de les dones als mitjans de comunicació.
El termini de presentació de sol·licituds finalitzarà el 21 de juny per als mitjans digitals i el 25 de juny per a les publicacions en suport de paper.
L'acte, organitzat pel Departament de la Presidència, tindrà lloc el proper 12 de juny a Granollers.
També es pretén promoure estudis i elaborar materials educatius sobre les addiccions al joc i els transtorns alimentaris.
L'Ajuntament disposava fins ara d'una adjudicació provisional.
El Govern de la Generalitat ha atorgat la concessió definitiva per a la prestació del servei públic de radiodifusió sonora en ones mètriques amb modulació de freqüència a l'ajuntament de Pineda de Mar.
L'emissora municipal, que fins ara disposava d'una adjudicació provisional, té ara llicència definitiva per emetre a la freqüència 90.2 MHz.
La concessió s'ha atorgat prèvia comprovació que les instal·lacions de l'emissora s'adiuen al projecte aprovat al seu dia i a les especificacions tècniques d'aplicació, han superat la inspecció preceptiva i han obtingut de l'administració competent l'autorització de la posada en servei.
Els treballs s'ajornen per garantir la correcta recepció de la TDT durant la crisi sanitària.
Informem que arran de la crisi sanitària causada pel Covid-19, i d'acord amb les indicacions de la Secretaria d'Estat de Telecomunicacions i Infraestructures Digitals per tal de garantir la recepció en el servei de TDT, els canvis de canal directes del segon dividend digital se suspenen fins a noves indicacions.
El passat 14 de novembre va començar el Segon Dividend Digital, el procés d'alliberament d'una part de la banda freqüencial utilitzada per la difusió de la televisió digital terrestre per a destinar-la als serveis de comunicació de telefonia mòbil 5G.
Així, una vintena de centres emissors van començar un període de simulcast durant el qual conviuen les emissions en el canal que ha de canviar amb les emissions en el nou canal durant un període de 6 mesos.
El 5 de març va començar una segona fase en la qual quasi una cinquantena de centres emissors van encetar el seu període de simulcast de 3 mesos.
A més, durant tot el període del procés d'alliberament de freqüències, els centres emissors afectats amb un abast de cobertura més limitada estan subjectes a un canvi de canal directe, és a dir, sense cap període de simultaneïtat d'emissions entre el canal a canviar i el nou canal assignat.
Durant aquest mes de març, i també durant el mes d'abril, maig i juny, hi havia programats encara canvis de canal directe en més d'un centenar de centres emissors.
Amb motiu doncs d'aquesta crisi sanitària se suspenen aquests canvis de canals directes fins a rebre noves indicacions del Ministeri d'Afers Econòmics i Transformació Digital.
Tota la informació actualitzada la trobareu al web de mitjans de comunicació.
Els ajuts es convocaran quan es pugui garantir que la situació excepcional creada per l'emergència sanitària no obstaculitzarà el correcte suport als sol·licitants
La Direcció General de Mitjans de Comunicació ha ajornat les convocatòries de les cinc línies de subvencions inicialment previstes pel mes de març.
Amb aquesta mesura es pretén garantir que els mitjans i entitats que presentin una sol·licitud podran comptar amb el suport necessari per part dels tècnics de la direcció general per resoldre dubtes i incidències.
Les cinc línies de subvencions es convocaran tan bon punt es pugui garantir que la situació excepcional creada per l'emergència sanitària del Covid-19 no interferirà en el correcte desenvolupament de les convocatòries, i que la direcció general podrà oferir suport a tots els mitjans que ho requereixin durant el termini de sol·licitud.
Les convocatòries de subvencions que s'han ajornat són les següents:
Qualsevol actualització referent a aquestes convocatòries s'anirà publicant puntualment en aquest mateix web.